Lav et referat af nedenstående tekst:

Tekst:
Juletiden er lig med hygge, samvær, gaver og er især en sand festdag for de mindste. Men sådan er det desværre ikke for alle verdens børn, og derfor har de ansatte på Aalborg Teater besluttet at gøre en forskel for børn, der ikke har det så godt. Det vil de gøre igennem det nye juleindsamlingsshow ”Fra Alle Os til Børn på Flugt”, hvor billetindtægter, indtægter fra amerikansk lotteri og kunstauktion går ubeskåret til Red Barnets arbejde. Indtægterne fordeles mellem Red Barnets lokale arbejde i Nordjylland og deres globale arbejde rundt om i verden. I løbet af aftenen vil kendte nordjyder gæste showet og stå for en stor del af underholdningen. Blandt andre optræder Ulla Henningsen, Michael Back, House of Concrete, Værestedet Perlen, Budolfi Kirkes Juniorkor, Mogens Jørgensen og mange flere. Aalborg Teaters kunstneriske ensemble vil også optræde ved showet. Værterne på aftenens show er skuespillerne Steffen Berenthz Eriksen og Christian Gade Bjerrum. Indsamlingsshowet afholdes på Aalborg Teater på den Store Scene den 2. december klokken 18.

Referat:
Aalborg Teater afholder et nyt indsamlingsshow den 2. december til fordel for landsdelens udsatte børn.